Association de soutien aux travailleurs immigrés
D'Association de soutien aux travailleurs immigrés asbl, besser bekannt ënner hirem Akronym ASTI, ass eng lëtzebuergesch NRO. Si gouf 1979 gegrënnt.
 
Hir Ziler waren ufanks d'Walrecht an och soss gläich Rechter fir Auslänner zu Lëtzebuerg. Am Laf vun de Jore sinn den Asaz fir Leit, déi Asyl ugefrot hunn, an déi, déi ouni gëlteg Openthaltspabeiere sinn, zu engem weidere Schwéierpunktthema ginn.

Allgemeng sëtzt d'ASTI sech fir eng Gesellschaft an, där hire Räichtum an hirer Oppenheet an hirer Diversitéit läit.

D'ASTI organiséiert eng ganz Rëtsch Aktivitéite fir d'Awunner aus den nërdleche Quartiere vun der Stad Lëtzebuerg. Si huet de Festival de l'Immigration op d'Bee gesat, a war Copromoteur vum Carnaval des cultures an der Caravane 2000.

D'ASTI finanzéiert sech eleng duerch Donen a Membercotisatiounen.

Presidentin ass zanter November 2009 d'Laura Zuccoli. Virdru war dat 30 Joer laang de Serge Kollwelter.

Um Spaweck 
 Homepage vun der ASTI

Associatiounen a Fondatiounen ouni Gewënnzweck